open-index/open-wikipedia-markdown huggingface dataset:
מאור לוי (שחקן)

**מאור לוי** (נולד ב-2 בספטמבר 1999) הוא שחקן ישראלי.

## ביוגרפיה
לוי נולד וגדל בקריית יובל, ירושלים בן שביעי למשפחה דתית בת תשעה אחים ואחיות. בגיל 11 עזב לפנימיית עין כרמית בירושלים, שם למד במגמת תיאטרון. בהמשך למד כארבע שנים במרכז תיאטרון לנוער ע"ש נורית קציר.

בשנת 2021 שיחק בסדרה "בני אור", שבה הוא מגלם את התפקיד הראשי של "אלי בן דוד" מנהיג החבורה, מוכר סמים על מנת לממן את טיפול הגמילה של אביו הנרקומן.

במאי 2022 השתתף בפסטיבל ירושלים עם המחזה ״נאורים״ אותו הוא כתב וביים ושיחקו ליאל חסון, נצח לוזון, אוריאל שרביט, תמר אזרן, שליו כהן, ליאור אריה, נטע כהן. המחזה היה חלק מחוג תיאטרון בפנימייה עין כרמית.

בנובמבר 2022 שיחק את הנער, הדמות הראשית של הסרט "בתולים", יצירתו של הבמאי מאור זגורי ועליה היה מועמד לפרס אופיר לשחקן הראשי הטוב ביותר. באותה שנה שיחק בסדרת הטלוויזיה "המדובב" את "יובל כץ".

בשנת 2023 שיחק את "מיכאל", בן למשפחה בפרק ב', בעונה החמישית בסדרת הטלוויזיה "זיגי", בערוץ HOT.

ביוני 2024 שיחק את הנער "עומרי" בסרט "חמדה" בבימויו של שמי זרחין.

ב-2025 שיחק בסדרה "אור ראשון" בתור יניב עמר  לוחם צעיר ביחידה שעדיין בהכשרה, מצטרף לקובי וחבריו ללחימה לחלץ את נופר וליאת.

## מועמדויות ופרסים

## קישורים חיצוניים

* 

קטגוריה:שחקנים ישראלים
קטגוריה:שחקני קולנוע וטלוויזיה ישראלים
קטגוריה:בוגרי התיכון החקלאי עין כרם
קטגוריה:ישראלים שנולדו ב-1999
סמיח קיליצ'סוי

**סמיח קיליצ'סוי** (בטורקית: **Semih Kılıçsoy**; נולד ב-21 באוגוסט 2005 בגזיוסמאנפאשה שבטורקיה) הוא כדורגלן טורקי המשחק בעמדת החלוץ בקבוצת קליארי בהשאלה מבשיקטש ובנבחרת טורקיה.

## קריירת מועדונים
קיליצ'סוי גדל במחלקת הנוער של בשיקטש. בשנת 2023 החל לשחק בקבוצה הבוגרת של המועדון במסגרת ליגת העל הטורקית ואת הבקעת הבכורה שלו עשה במשחק נגד קיי אף טירנה.

## קריירה בינלאומית
ב-4 ביוני 2024 ערך קיליצ'סוי את הופעת הבכורה שלו בנבחרת טורקיה, בתיקו 0-0 נגד נבחרת איטליה במשחק ידידות. נכלל בסגל נבחרת טורקיה ליורו 2024.

## תארים
;בשיקטש
* הגביע הטורקי (1): 2023/24

## קישורים חיצוניים

## הערות שוליים

קטגוריה:כדורגלנים טורקים
קטגוריה:חלוצי כדורגל טורקים
קטגוריה:כדורגלני בשיקטש
קטגוריה:כדורגלני נבחרת טורקיה
קטגוריה:כדורגלני יורו 2024
קטגוריה:כדורגלני קליארי
קטגוריה:טורקים שנולדו ב-2005
יוסף גרפי

**יוסף גרפי** היה איש ציבור ישראלי שכיהן בין השנים 1969–1972 ו-1975–1976 כראש מועצת גדרה ה-3.

## ביוגרפיה
יוסף גרפי נולד בגדרה. בצעירותו עזב את בית הוריו לקיבוץ שדה נחמיה. שירת בצה"ל, למד בסמינר ובאוניברסיטה, ב-1968 חזר למשפחתו בגדרה.

ב-1969 הצטרף לסיעת ט"ל ונבחר לעמוד בראשה למרות שהיה חסר ניסיון מוניציפלי, בבחירות לרשויות המקומיות באותה השנה ניצח גרפי את ראש המועצה צבי הרבט עגנון אף על פי שסיעתו של עגנון זכתה ביותר מנדטים. ב-31 בינואר 1972 הודיע על התפטרות מתפקיד ראש המועצה והוחלף על ידי סגנו שלום כהן, גרפי טען שהתפטר מפני שחברי האופוזיציה מנסים להכשילו וכי גורמים בכירים במועצה אינם משתפים איתו פעולה.

ב-1975 נבחר לקדנציה נוספת של שנתיים בהן קיים רוטציה עם יהודה לרנר ושלום כהן, גרפי התחיל את כהונתו מוקדם מהצפוי מפני שיהודה לרנר פינה את מקומו כראש המועצה לאחר שנה בלבד בשל ריב בין סיעת ט"ל לסיעת למען גדרה שבראשה עמד לרנר.

## קישורים חיצוניים
* ספר "ואלה תולדות גדרה" עמוד 257 אודות יוסף גרפי

קטגוריה:ראשי המועצה המקומית גדרה
קטגוריה:ישראלים שנולדו במאה ה-20
בוריס ברנשטיין

**בוריס מויסייביץ' ברנשטיין** (ברוסית: **Борис Моисеевич Бернштейн**, באסטונית: **Boris Moiseevich Bernstein** 17 בנובמבר 1924 - 23 ביוני 2015) היה היסטוריון אומנות יהודי בברית המועצות ולאחר התפרקותה באסטוניה, דוקטור לתולדות האומנות ופרופסור באקדמיה האסטונית לאומנויות, בנו של משה ברנשטיין.

ברנשטיין נולד באודסה במשפחה שמוצאה מבאלטה וגדל ברחוב בבל 12(כיום רחוב היהודים) בשכנות למשפחתו של המשורר היהודי חנן ויינרמן. ברנשטיין למד עשר שנים לנגן בפסנתר בבית הספר למוזיקה סטוליארסקי, בקונסרבטוריון הממלכתי של אודסה. בקונסרבטוריון פגש את מי שעתידה להיות אשתו, הפסנתרנית פרידה אברמובנה ברנשטיין לבית פריבלודה, בתו של עורך הדין, הבלשן-אונומסט והביבליוגרף אברם סולומונוביץ' פריבלודה, גם הם מבאלטה.

בקיץ 1941, בעקבות הפלישה הגרמנית-רומנית לברית המועצות פונה יחד עם משפחתו לעיר רובצובסק. לאחר סיום בית הספר ב-1942 גויס לצבא כטכנאי תותחים, לקח חלק במלחמה וזכה במדליה על הניצחון על גרמניה הנאצית. ב-1946 השתחרר בדרגת מייג'ור והתיישב בלנינגרד.

ברנשטיין למד תולדות האומנות באוניברסיטת לנינגרד ובסיום לימודיו חיפש עבודה מתאימה, אך לא מצא בלנינגרד ועבר לטלין, באסטוניה הסובייטית. בוריס ברנשטיין החל לעבוד כמרצה לתולדות האמנות ואסתטיקה במכון הממלכתי לאמנות של הרפובליקה הסובייטית האסטונית בשנת 1951 והפך לפרופסור באוניברסיטת טאלין לאמנויות (כיום האקדמיה האסטונית לאמנויות) בשנת 1995.

ברנשטיין נבחר למועצת המנהלים של איגוד האמנים האסטוני והקדיש זמן רב ותשומת לב לארגון חיי האמנות באסטוניה. ברנשטיין למד ברוסיה, היו לו שם מכרים וחברים רבים, והוא התמצא במשחקי הכוח שם, במאבק בין קבוצות שמרניות וליברליות יותר. זו הסיבה שברנשטיין היה מועמדם של אומנים אסטונים למועצת המנהלים של כל האיגוד, והוא נבחר שם בשנים 1968–1978.

ברנשטיין הגדיר את עצמו כשייך לתרבות האסטונית, אך הוא שמר גם על קשר עם התרבות הרוסית. לדבריו, ההזדהות עם התרבות האסטונית אפשרה לו להסתכל על התרבות הרוסית בשתי דרכים – מבפנים ומבחוץ. ככזה, בוריס ברנשטיין העשיר את שתי התרבויות וקידם הבנה הדדית. בוריס ברנשטיין היה חבר כבוד של אגודת האמנים האסטונית ושל האגודה האסטונית להיסטוריונים ואוצרים של אמנות ודוקטור לשם כבוד של האקדמיה האסטונית לאמנויות.

משנת 1995 חי עם אשתו ועם בתו אלנה בפאלו אלטו, קליפורניה, שם המשיך להרצות על תולדות האמנות.

מאז 1956 פורסמה סדרה שלמה של ספריו המוקדשת לאמנים אסטונים רבים ברוסית ובאסטונית, ובשנת 1970 פורסמה המונוגרפיה הגדולה שלו "גרפיקה אסטונית", שכמו מאמריו הרבים שפורסמו במדינות שונות, אפשרה לקוראים שאינם אסטונים להיכנס לעולם הלא מוכר של האמנות האסטונית. הוא הופקד להציג תערוכות של אמנים אסטונים במוסקבה ובסנט פטרסבורג, בריגה ובווילנה, בטביליסי ובוורשה וכו'.

## קישורים חיצוניים
* האתר הרשמי של בוריס ברנשטיין 
* In memoriam Boris Bernstein 17. XI 1924 - 23. VI 2015 

## הערות שוליים

קטגוריה:יהודים אנשי הצבא האדום במלחמת העולם השנייה
קטגוריה:היסטוריונים יהודים סובייטים
קטגוריה:מהגרים מאסטוניה לארצות הברית
קטגוריה:חוקרי תולדות האמנות יהודים
קטגוריה:ילידי 1924
קטגוריה:אמריקאים שנפטרו ב-2015
Autodistruttivo

"**Autodistruttivo**" (בעברית: "**הרס עצמי**") הוא שיר שהוקלט על ידי הלהקה האיטלקית לה סד. הוא יצא לאור ב-7 בפברואר 2024 בהוצאת חברת התקליטים ביליב מיוזיק, כסינגל מתוך אלבום אולפן השמיני שלה, *Odio la Sad*.

השיר הגיע למקום ה-17 במצעד הסינגלים האיטלקי.

## רקע וכתיבה
השיר נכתב על ידי אנריקו פונטה, פרנצ'סקו עמנואלה קלמנטה, מרקו פאגנלי, מתאו בוטיצ'יני וריקרדו צאנוטי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-22.1 מיליון השמעות.

"Autodistruttivo" היה שירה של לה סד לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-27.

## וידאו קליפ
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-3.9 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פסטיבל סן רמו 2024
קטגוריה:שירים באיטלקית
האקדמיה הממלכתית של מוסקבה לכוריאוגרפיה

**האקדמיה הממלכתית של מוסקבה לכוריאוגרפיה** (ברוסית: **Московская государственная академия хореографии**), הנודעת בציבור בשם "האקדמיה של הבולשוי בלט", הוא מבתי הספר הוותיקים והיוקרתיים ביותר לבלט בעולם, השוכן במוסקבה, רוסיה. האקדמיה היא בית הספר שליד בלט בולשוי. היא נוסדה ב-23 בדצמבר 1773. כבית הספר השני לבלט ברוסיה, חתמה האקדמיה חוזה עם הכוריאוגרף האיטלקי פיליפו בקארי, ש"היה כנראה המוכשר ביותר ללמד ילדים לרקוד בדייקנות רבה ככל האפשר ולהופיע לפני קהל בכל בלט-פנטומימה."

הבולשוי בלט מקבל את רוב רקדניו מן האקדמיה, וכמוהו רוב להקות הבלט במוסקבה. רבים מאוד מן הכוריאוגרפים, מדריכים ובוגרי האקדמיה עשו להם שם בעולם הבלט, בהם מאיה פליסצקאיה, שהייתה לפרימה בלרינה אסולוטה של הבולשוי. 

האקדמיה קיבלה ציון לשבח משר החוץ היפני על תרומתה לקידום חילופי התרבות בין יפן לרוסיה, ב-1 בדצמבר 2020.

## היסטוריה
הבולשוי הוא בית הספר הוותיק ביותר לתיאטרון במוסקבה. הוא נוסד בפקודת קתרינה הגדולה כבית יתומות בשנת 1763. שיעורי מחול החלו רק בשנת 1773 בבית היתומות. שמות אחרים שבהם נודע בית הספר הם: "אקדמיית בולשוי", "בית הספר לבלט של הבולשוי", "המכון הכוריאוגרפי של מוסקבה", "בית הספר לבלט של מוסקבה,, "בית ספר בולשוי לבלט של מוסקבה" ו"בית הספר של בולשוי לתיאטרון בלט".

## מנהלים

## שיטה וחינוך
שיטת ההוראה של הבולשוי מיוסדת על תוכנית הלימודים הרוסית, המותאמת ליכולת התלמיד. תוכנית לימודים זו, הידועה בשם שיטת ואגאנובה, מקובלת על בתי ספר לבלט ברחבי העולם. התוכנית כוללת טכנית בלט, עבודה על קצות האצבעות, עבודה במרכז הסטודיו, רפרטואר, פה דה דה, ג'אז, ריקוד אופי ומחול היסטורי.

## מתקנים
מתקני ההוראה באקדמיה של הבולשוי בלט כוללים עשרים אולמות סטודיו גדולים עם רצפת-מחול מקצועית למניעת החלקה. תקרות גבוהות המאפשרות אימוני פה דה דה (מחול שניים), ושני גבהים של מוטות מאוזנים להתאים הן לילדים והן למבוגרים. 

## בוגרים בולטים
הבולשוי הוא בית הספר שממנו מקבל בולשוי בלט את רוב רקדניו, וכמוהו גם רוב להקות הבלט האחרות במוסקבה. האקדמיה הוציאה רשימה ארוכה של בלרינות ורקדנים ידועי-שם, בהם:

## סמינר קיץ אינטנסיבי
האקדמיה משתפת פעולה עם הקרן הרוסית אמריקאית לקיום סמינר קיץ אינטנסיבי במרכז לינקולן בניו יורק ובמידלברי, קונטיקט.
 
## קישורים לחיצוניים

*Official website
*The Moscow State Academy of Choreography page at UNESCO
*Summer Intensive in New York City

## קישורים חיצוניים
* 

## הערות שוליים

קטגוריה:בתי ספר לבלט
קטגוריה:בלט
תרבות
ירוק ללא גבולות

**ירוק ללא גבולות** (בערבית: **أخضر بلا حدود** (**אח'דר בלא חדוד**), מוכר גם כ-**Green Without Borders**) או **האגודה הלאומית להגנה ופיתוח משאבי יער ובעלי חיים** היא עמותה למען הסביבה שהוקמה ב-20 ביוני 2013, שמרכזה באל-נבטיה שבלבנון. הארגון הוא זרוע של ארגון הטרור חזבאללה ופועל במסווה לקידום מטרותיו.

נשיא האגודה הוא זהיר סובחי נחלה.

## היסטוריה
בשנותיה הראשונות יזמה העמותה פרויקטים שונים בהם נטיעת מיליון עצים ו"עץ לכל אזרח".

ירוק ללא גבולות פועלת בכיסוי של ארגון שמטרתו שימור הטבע, נטיעת עצים וייעור, אך בפועל משמשת האגודה לקידום אינטרסים של חזבאללה. פעילות האגודה כוללת הקמת עמדות תצפית לאורך קו הגבול עם ישראל. ב-2017 חשף צה"ל בפני מועצת הביטחון תיעוד של רשת תצפיות של חזבאללה שמופעלים במסווה של הארגון. לטענת ישראל הארגון משמש כדי להפר את החלטה 1701 של מועצת הביטחון של האו"ם. כמו כן עוסק הארגון בהגבלת חופש התנועה של יוניפי"ל בעמדותיו.

פעילי הארגון השתלטו על שטחים באזור העיירה רמיש ובעקבות זאת אירעו תקריות עם תושבי המקום ב-2022.

ב-16 באוגוסט 2023 הכריז המשרד לבקרה על נכסים זרים של ארצות הברית על סנקציות נגד הארגון בטענה שהוא משמש ככסות לחזבאללה. בהמשך הכריז גם שר הביטחון יואב גלנט על הארגון כארגון טרור.

## הערות שוליים

קטגוריה:חזבאללה: ארגונים ותפקידים
לורדנה ברטה

**לורדנה ברטה** (באיטלקית: **Loredana Bertè**; נולדה ב-20 בספטמבר 1950) היא זמרת, כותבת שירים ושחקנית איטלקייה. במרוצת הקריירה הארוכה שלה עבדה עם מספר כותבי שירים בולטים בתעשיית המוזיקה האיטלקית, כמו פינו דניאלה, איבנו פוסטי, מריו לאבצי, מנגו ואנריקו רוג'רי. אחותה, מיה מרטיני, היא זמרת ידועת-שם גם כן. היא התנסתה במגוון ז'אנרים וסוגות מוזיקליות, החל ממוזיקת רוק ופאנק וכלה ברגאיי ופופ. ברטה ידועה בלבוש האקסצנטרי שהיא לובשת על הבמה להופעותיה.

ברטה נולדה בבגנרה קלברה שבנפת רג'ו די קלבריה בדרום איטליה. היא השלישית מתוך ארבע בנות, שנולדו להוריה, ג'וזף רדאמס ומריה סלווינה דאטו. לאחר שהשניים התגרשו עברה ברטה עם אמה לרומא.

ב-19 בדצמבר 2023 הוכרזה ברטה כאחת המשתתפות בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Pazza", והוא דורג בערב הגמר במקום השביעי. מאוחר יותר התחרתה עם אותו השיר בקדם הלאומי הסן-מרינזי לאירוויזיון, *[[סן מרינו באירוויזיון 2024|Una voce per San Marino 2024]]*. היא הגיעה למקום השני, והפסידה ללהקת מגארה עם "11:11".

בשנת 1989 נישאה לטניסאי ביורן בורג, ממנו התגרשה ב-1993 על רקע התמכרותו לסמים.

## קישורים חיצוניים
* 

## הערות שוליים

קטגוריה:זמרות איטלקיות
קטגוריה:משתתפי פסטיבל סן רמו 1986
קטגוריה:משתתפי פסטיבל סן רמו 1988
קטגוריה:משתתפי פסטיבל סן רמו 1991
קטגוריה:משתתפי פסטיבל סן רמו 1993
קטגוריה:משתתפי פסטיבל סן רמו 1994
קטגוריה:משתתפי פסטיבל סן רמו 1995
קטגוריה:משתתפי פסטיבל סן רמו 1997
קטגוריה:משתתפי פסטיבל סן רמו 2002
קטגוריה:משתתפי פסטיבל סן רמו 2008
קטגוריה:משתתפי פסטיבל סן רמו 2012
קטגוריה:משתתפי פסטיבל סן רמו 2019
קטגוריה:משתתפי פסטיבל סן רמו 2024
קטגוריה:ילידות 1950
אלפרד זיידל

**אלפרד זיידל** (בגרמנית: **Alfred Seidl**; 30 בינואר 1911 – 25 בנובמבר 1993) היה משפטן ופוליטיקאי גרמני, חבר המפלגה הנוצרית-סוציאלית בבוואריה.

## ביוגרפיה
ב-1938 קיבל דוקטורט במשפטים מאוניברסיטת מינכן.

לפי ההיסטוריון ריצ'רד ג'. אוונס, החזיק זיידל בעמדות נאציות. זיידל היה חבר המפלגה הנאצית מ-1937 עד 1940. מ-1940 היה חבר בוורמאכט וב-1945 השתקע במינכן והחל לעבוד כעורך דין.

זיידל זכה לפרסום כסנגור במשפטי נירנברג, שבמהלכם הגן על הנס פרנק ורודולף הס ופעל למען שיקומו של האחרון עד סוף ימיו. במשפט המיניסטריונים היה סנגורו של הנס לאמרס, במשפט פוהל הגן על אוסוולד פוהל, במשפט הרופאים על פריץ פישר, קארל גבהרדט והרטה אוברהויזר ובמשפט אי גה פארבן על . כמו כן הגן על אילזה קוך במשפטה.

מ-1958 עד 1986 היה זיידל חבר ב. מנובמבר 1974 ועד מאי 1977 היה שר המשפטים של בוואריה, וממאי 1977 ועד 1978 היה שר הפנים. בתקופת כהונתו כשר הפנים הושלמה הרפורמה המוניציפלית בבוואריה.

זיידל מת ב-1993, בגיל 82.

## קישורים חיצוניים

## הערות שוליים

קטגוריה:משפטי נירנברג
קטגוריה:עורכי דין גרמנים
קטגוריה:בוגרי אוניברסיטת מינכן
קטגוריה:מכחישי השואה
קטגוריה:גרמנים שנולדו ב-1911
קטגוריה:גרמנים שנפטרו ב-1993
קטגוריה:בוואריה: אישים
רופ קנוואר

**רוּפקוּוָארבָּה קָנוָואר** (באנגלית: **Roopkuvarba Kanwar**; ילידת 1969 - 4 ספטמבר 1987) הייתה אישה רג'פוטית הודית שנשרפה בטקס סאטי, בכפר  שבראג'סטאן, הודו. היא הייתה נשואה במשך שמונה חודשים למאל סינג שחוואת (Maal Singh Shekhawat), שמת יום קודם לכן בגיל 24. בזמן האירוע היא הייתה בת 18 ולזוג לא היו ילדים.

ככל הנראה מדובר באישה האלמנה האחרונה בהודו, שנאלצה על פי מנהג עתיק, להישרף יחד עם גופת בעלה, לאחר פטירתו.

## מוות
רופ קנוור נשרפה בחיים על מדורת ההלוויה של בעלה, בנוכחות כמה אלפי אנשים. לאחר מותה, היא קיבלה את התואר "סאטי מאטה" (sati mata) שפירושו "אמא סאטי", או "אמא טהורה". המוות עורר סערה ציבורית בכל רחבי המדינה ובהמשך גם ברחבי הודו.
ממוזער|ציור של טקס "סאטי" (1851). האלמנה (מימין) מובלת לשריפה

### חקיקה
הסערה בעקבות המקרה הובילה תחילה לחקיקה נגד הטקס בראג'סטאן ובהמשך חוקק חוק בפרלמנט ההודי .

### הדיווחים על אודות המקרה
עדי ראייה מקרב המשפחה, חברים, וכפריים העידו כי רופ קנוור בחרה מרצונה לעלות על המוקד אך היו עדויות שהיא אולצה לכך, על ידי משתתפים בטקס ההלוויה.

### כתבי אישום והעמדה לדין
בעקבות המקרה והסערה שהתחוללה, נעצרו 45 איש והם הואשמו במותה. 25 מהם זוכו בנובמבר 2004, שישה אינם בחיים, חמישה הוכרזו כנמלטים. חקירה מאוחרת יותר הובילה למעצר כפריים נוספים וביניהם אבי הבעל ו-3 קרובי משפחה שהועמדו לדין באשמת רצח וסיוע להתאבדות.

בנוסף, 11 אנשים, כולל פוליטיקאים מהממשל המרכזי, הואשמו בהאדרת טקס הסאטי, אך בינואר 2004 זיכה בית משפט מיוחד בג'איפור את כל 11 הנאשמים בתיק.

## הערות שוליים

קטגוריה:ילידות 1969
קטגוריה:הודים שנולדו ב-1969
קטגוריה:נפטרות ב-1987
קטגוריה:נפטרים ב-1987
Nei letti degli altri

***Nei letti degli altri*** (בעברית: **במיטות של אחרים**) הוא אלבום האולפן השלישי של הזמר-יוצר האיטלקי מחמוד. את האלבום הוציאה לאור ב-16 בפברואר 2024 חברת התקליטים איילנד רקורדס. מתוך האלבום יצאו לאור שלושה סינגלים: "Cocktail d'amore", "Tuta gold" ו-"Sempre / Jamais".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי מחמוד
קטגוריה:אלבומים באיטלקית
קטגוריה:אלבומי אלקטרופופ
קטגוריה:אלבומי חברת איילנד רקורדס
Cocktail d'amore

"**Cocktail d'amore**" (בעברית: "**אוהב קוקטיילים**") הוא שיר שהוקלט על ידי הזמר האיטלקי מחמוד. הוא יצא לאור ב-3 בנובמבר 2023 בהוצאת חברת התקליטים איילנד רקורדס, כסינגל הראשון מתוך אלבום האולפן השלישי שלו, *[[Nei letti degli altri]]*.

השיר הגיע למקום ה-32 במצעד הסינגלים האיטלקי.

## רקע וכתיבה
השיר נכתב על ידי המבצע בלבד. הוא עבד לצד אלסנדרו בוג'ורנו, צ'ארלי קרלס, פרנצ'סקו פוגאצה ומרקלו גרילי על הלחן. את ההפקה המוזיקלית של השיר עשה דריו פאיני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.

## וידאו קליפ
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-3.2 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי מחמוד
קטגוריה:שירים באיטלקית
קטגוריה:שירים על אלכוהול
קטגוריה:סינגלים בהוצאת איילנד רקורדס
Tuta gold

"**Tuta gold**" (בעברית: "**חליפת זהב**") הוא שיר שהוקלט על ידי הזמר האיטלקי מחמוד. הוא יצא לאור ב-7 בפברואר 2024 בהוצאת חברות התקליטים איילנד רקורדס ויוניברסל מיוזיק גרופ, כסינגל השני מתוך אלבום האולפן השלישי שלו, *[[Nei letti degli altri]]*.

השיר הגיע למקום הראשון במצעד הסינגלים האיטלקי.

## רקע וכתיבה
השיר נכתב על ידי המבצע, יקופו אטורה ופרנצ'סקו קאטיטי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-93.5 מיליון השמעות.

"Tuta gold" היה שירו של מחמוד לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע בערב הגמר למקום השישי.

## וידאו קליפ
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-69 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מחמוד
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת איילנד רקורדס
קטגוריה:סינגלים בהוצאת יוניברסל מיוזיק גרופ
Pazza

"**Pazza**" (בעברית: "**מטורף**") הוא שיר שהוקלט על ידי הזמרת האיטלקייה לורדנה ברטה. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום האולפן שלה, *Ribelle*.

השיר הגיע למקום השמיני במצעד הסינגלים האיטלקי.

## רקע וכתיבה
השיר נכתב על ידי המבצעת, אנדראה בונומו, אנדראה פגליזה ולוקה קיארבאלי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20.5 מיליון השמעות.

ב-19 בדצמבר 2023 הוכרזה ברטה כאחת המשתתפות בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Pazza", והוא דורג בערב הגמר במקום השביעי. מאוחר יותר התחרתה עם אותו השיר בקדם הלאומי הסן-מרינזי לאירוויזיון, *[[סן מרינו באירוויזיון 2024|Una voce per San Marino 2024]]*. היא הגיעה למקום השני, והפסידה ללהקת מגארה עם "11:11".

## וידאו קליפ
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-16 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פסטיבל סן רמו 2024
קטגוריה:שירים באיטלקית
קטגוריה:שירים על יהלומים
קטגוריה:סינגלים בהוצאת וורנר מיוזיק גרופ
היכל התרבות (מודיעין)

**היכל התרבות מודיעין ע"ש [[משה ספקטור]]**, הידוע גם בשם "**מרכז לאמנויות הבמה מודיעין-מכבים-רעות**", הוא ביתן תרבות מוביל הממוקם בלב העיר. הוא מציע מגוון עשיר של הצגות, מופעים ואירועים לכל הגילאים, תוך שהוא משמש כזירת תרבות חשובה עבור תושבי העיר והסביבה. הוא היכל התרבות היחיד בעיר. בנוסף לקונצרטים מוצגים בו לעיתים מחזות זמר, מופעים ונערכים בו כנסים.

## מידע
היכל התרבות מודיעין, הידוע גם בשם "מרכז לאמנויות הבמה מודיעין-מכבים-רעות", הוקם בשנת 2008. הוא תוכנן על ידי האדריכלים אילן פינצ'ובר ומוטי גיל. בנייתו של ההיכל ארכה כשנתיים. ההיכל נחנך בשנת 2010 בטקס חגיגי בהשתתפות אישי ציבור רבים.

## אדריכלות
היכל התרבות מודיעין הוא מבנה מודרני, בעל חזית זכוכית גדולה. הבניין מורכב משני אולמות: אולם מרכזי גדול ואולם קטן יותר. האולם המרכזי יכול להכיל עד 600 צופים, והאולם הקטן יכול להכיל עד 300 צופים. שני האולמות מצוידים במערכות שמע ותאורה מתקדמות.

## פעילות
היכל התרבות מודיעין הוא ביתן לתרבות ואמנות במודיעין-מכבים-רעות. בהיכל מתקיימות מגוון רחב של הופעות, ביניהן הצגות תיאטרון, מופעי מוזיקה, מופעי מחול, הרצאות וסדנאות. בהיכל מתקיימים גם אירועים מיוחדים, כגון פסטיבלים, ירידים וכנסים. היכל התרבות מודיעין הוא מרכז תרבותי חשוב עבור תושבי העיר והסביבה.

## קישורים חיצוניים

* 

* 

קטגוריה:מודיעין-מכבים-רעות: מבנים
קטגוריה:ישראל: אולמות קונצרטים
מיני טף

**מיני טף** (בנורווגית: **Minibarna** - בתרגום חופשי: מיניברנה) היא סדרת טלוויזיה נורווגית לילדים שהופצה עבור NRK, בנורווגיה שודרה הסדרה ב-NRK Super בשנת 2019 ובישראל בערוץ לולי בשנת 2022. הסדרה בת 3 עונות ו-48 פרקים באורך 18 דקות.

## עלילה
המיני טף הם קבוצה של כמה פעוטות חמודים שבכל פרק מגלים דברים חדשים יחד עם בובה דמוית פיל סגולה בהנפשה ממוחשבת בשם טופי והמנחה. כל פרק מוסדר במבנה קבוע המכיל המון קטעים העוסקים בנושאים שונים: קודם כל ניתן לראות את המיני טף כשהם מפרקים מגדל קוביות, לאחר מכן טופי יתחבא באובייקטים שונים והמנחה והצופים צריכים לחפש אותו, כל קטע כולל משהו העוסק בנושאים שונים (ישנם כמה קטעים שונים על זה), לאחר מכן יכנס טופי לספר ויהפוך לאנימציה, הוא ינהג בכלי רכב שונים ויפגוש בעלי חיים וישיר איתם שיר (החיות נמצאות במקום בו הם מצויות), בפרקים היותר חדשים טופי מחפש את האב או האם של החיה. ולאחר מכן טופי יגרום לגולה בצבע שונה להתגלש (בפרקים היותר חדשים מופיעה רכבת צבעונית), לסיום ישנו שיר כלשהו.

## דמויות
* **טופי**: בובה דמוית פיל סגולה.
* **המיני טף**: תינוקות הלבושים בצבעים שונים.

## סדרות ספין אוף
לסדרה סדרת ספין אוף אחת:
* **טופי ומכוניות הפלא**: בסדרה הזו רק טופי והמספר מופיעים ולומדים על כלי תחבורה שונים, סדרה זו מלמדת על כלי תחבורה. בישראל בדיבוב לעברית שודרה הסדרה בערוץ לולי.

## מדבבים
הדיבוב העברי הופק על ידי ענבר שטגר עזרא ובוים על ידי תומר שביט ושמעון לייבין.

## קישורים חיצוניים

קטגוריה:סדרות טלוויזיה לילדים
קטגוריה:סדרות טלוויזיה נורווגיות
קטגוריה:ערוץ הופ!: תוכניות רכש
קטגוריה:ערוץ לולי: סדרות
מניני

**אלסיו מיניני** (באיטלקית: **Alessio Mininni**; נולד ב-19 בדצמבר 1997), הידוע בשם הבמה **מניני**, הוא זמר-יוצר איטלקי.

## שנותיו הראשונות
מניני נולד וגל בביטו, עיירה במטרופולין בארי. אביו עסק במתכות ואמו הייתה עקרת בית. יש לו אח אחד.

את אהבתו למוזיקה קיבל בגיל 9, כשראה עם אביו הופעה של U2. לאחר מכן החל ללמוד נגינה על גיטרה.

## קריירה
בשנת 2016 התחרה מניני בעונה ה-16 של תחרות הכישרונות *Amici di Maria De Filippi*. בשנים 2017 ו-2019 הוציא את "Parlami di te" ו-"Peggio di ieri" בהתאמה.

בשלהי 2022 השתתף בשלב המקדים לפסטיבל סן רמו 2023, ה-*Sanremo Giovani*, עם השיר "Mille porte". הוא לא העפיל לשלב הבא והודח מן התחרות. מניני היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירו לתחרות, "Spettacolare", סיים בערב הגמר במקום ה-26.

## דיסקוגרפיה

## קישורים חיצוניים
* 

## הערות שוליים

קטגוריה:זמרים איטלקים
קטגוריה:משתתפי פסטיבל סן רמו 2024
קטגוריה:איטלקים שנולדו ב-1997
הארי פוטר: אלופי הקווידיץ'

**הארי פוטר: אלופי הקווידיץ**' (**Harry Potter: Quidditch Champions**) הוא משחק וידאו ספורט-קוסמים שמפותח על ידי Unbroken Studios ופורסם על ידי Warner Bros. Games תחת התווית Portkey Games. המשחק מתמקד בספורט קווידיץ' מתוך היקום של הארי פוטר. השחקן שולט בדמות אחד השחקנים שמחזיקה בעמדה ספציפית בקווידיץ' ועוסקת במשימות יחיד ובמצבי מרובה משתתפים תחרותיים.

הפיתוח החל מספר שנים לפני ההכרזה באפריל 2023, המשחק יצא ב-3 בספטמבר 2024 עבור Nintendo Switch, PlayStation 4, PlayStation 5, Windows, Xbox One ו-Xbox Series X/S, כאשר הוא זמין מהיום הראשון ב-PlayStation Plus.

## משחקיות
הארי פוטר: אלופי הקווידיץ' הוא משחק ספורט מרובה משתתפים המתמקד בתחרות. המשחק סובב סביב קווידיץ', ספורט פופולרי ביקום הארי פוטר. שחקנים יכולים להתאים אישית את הדמות שלהם ולבחור מתוך ארבע עמדות שונות: שומר, רודף, חובט, מחפש.

למשחק יש גם כמה חריגות מחוקי הקווידיץ' המסורתיים מהספרים והסרטים, כולל הדברים הבאים:

* לקבוצות יש חובט אחד במקום שניים, ובסך הכל שישה שחקנים לקבוצה במקום שבעה.

* תפיסת הסניץ' המוזהב שווה 30 נקודות במקום 150 והוא איננו מסיים את המשחק באופן אוטומטי.

* במקום לשחק עד שהסניץ' נתפס, קבוצות משחקות עד שנגמר הזמן או עד שקבוצה אחת קולעת 100 נקודות.

* אם התוצאות שוות עם תום הזמן, הן ימשיכו לשחק עד שאחת מהן תקלע נקודה שוברת שוויון (בדומה לשער הזהב) או כאשר תופסים את הסניץ שוב,

שחקנים יכולים לפגוש או לשחק בתור דמויות מוכרות רבות מהסדרה. מצב הקריירה לשחקן יחיד מאפשר לשחקנים לא רק לשחק בגביע הקווידיץ' הבין-ביתי של הוגוורטס, אלא גם גביע הקווידיץ' החדש של בתי ספר תלת קוסמים בסגנון של טורניר הקוסמים המשולש, ולבסוף גביע העולם בקווידיץ' המייצג את אחד מ-16 מדינות.

## פיתוח והכרזה
ההכרזה הגיע כ-20 שנה לאחר המשחק הקודם בנושא קווידיץ' הארי פוטר: גביע העולם בקווידיץ'. הסגנון הוויזואלי של המשחק נבדל ממשחקי הארי פוטר אחרים כגון הוגוורטס לגאסי, שכן הוא שואף לקבל מראה מצויר ופחות ריאליסטי. למרות היותו מתרחש ביקום עולם הקוסמים, המשחק אינו עיבוד ישיר לספרים או לסרטים. והמפתחים שואפים לשמור על האותנטיות של החזון המקורי של ג'יי קיי רולינג, תוך הצגת אלמנטים חדשניים המאפשרים למעריצים לחקור את עולם הקסם בדרכים חדשות. לרולינג אין מעורבות ישירה בפיתוח המשחק.

במאי 2023, צילומי משחק עלו ב־רדיט ובאתרים דומים. האחים וורנר והסירו במהירות את כל התוכן שדלף. באוגוסט 2023 דלפו קטעים נוספים, שבהם שחקנים לוקחים על עצמם את התפקידים של דמויות ידועות כמו הארי פוטר ורון וויזלי.

באפריל 2023, Warner Bros. Games חשפו את המראה הראשון של אלופי הקווידיץ', יחד עם ההכרזה על מבחן-משחק (אלפא טסט) מוגבל להרשמה.

ביוני 2024 המשחק פורסם בחנויות הדיגיטליות השונות למחשב האישי, וניתן להוסיפו לרשימת המשאלות (**Wishlist**).

ב-29 ביולי פורסם גיימפלי ראשון מתוך המשחק, כמו כן נחשף שלמשחק יפורסמו גרסת משחק יחיד ומשחק מרובה משתתפים.

### שחרור
המשחק שוחרר ל-Windows ולקונסולות הביתיות (חוץ מהסוויץ') בספטמבר 2024, המשחק הגיע עם חבילת הרחבה בשם 'The Legacy Pack', שתכלול תוכן בלעדי מ-Hogwarts Legacy גרסת הסוויץ' שותחררה ב-8 בנובמבר 2024.

## קישורים חיצוניים
* 
* 

## הערות שוליים

קטגוריה:משחקי וידאו משנת 2024
קטגוריה:משחקי פלייסטיישן 5
קטגוריה:משחקי Xbox Series X/S
קטגוריה:משחקי Windows
קטגוריה:משחקי נינטנדו סוויץ'
קטגוריה:הארי פוטר
אחמד בהשתי

**אחמד בהשתי** (בפרסית: احمد بهشتی; נולד ב-1935), הוא אייתוללה ופוליטיקאי איראני. הוא היה נשיא אוניברסיטת קום, וכיהן כחבר בכינוס הראשון והשני באספה המייעצת האסלאמית (הפרלמנט האיראני) כנציג מטעם מחוז פארס, וכן היה חבר בקדנציה השלישית, הרביעית, החמישית והשישית של מועצת המומחים האיראנית.

## ביוגרפיה
אחמד בהשתי נולד ב-1935 במיאן דה, פאסה, פרובינציית פארס. הוא נולד למשפחה דתית; אביו, חאג' שייח' עבדול מג'יד בהשתי, היה איש דת שיעי ומנהיג תפילה בעיר הולדתו.

אחמד החל תחילה את לימודי האסלאם שלו עם אביו, ולאחר מכן בעצת אביו למד בסמינר אגה באבא חאן בשיראז בשנת 1949. בהיותו שם, לימד אותו חוסיין אייתוללהי ואחרים. הוא שהה שם עד 1954, לפני שלמד בבית הספר החאן בשיראז. בשנת 1959, הוא היגר לבסוף לקום כדי להמשיך את לימודי האסלאם שלו בחווזה של קום. בהיותו בקום, הוא התמקד בלימודי פילוסופיה אסלאמית, כמו גם בנושאים העיקריים כמו תורת המשפט האסלאמית ואחרים כדי להגיע לאיג'תיהאד. הוא למד אצל אנשי דת בכירים כגון כמו מוהגה דמד, רוחאללה חומייני וחוסין בורוג'רדי. לאחר שהפך לאייתוללה, אחמד למד אז באוניברסיטת ח'ארזמי בטהרן כדי ללמוד פילוסופיה. בשנת 1966, הוא קיבל דוקטורט בפילוסופיה ומורטזה מוטהארי היה אחד מהפרופסורים שלו באוניברסיטה. לאחר מכן חזר לקום, כדי ללמד אסלאם בסמינרים וכן להיות פרופסור באוניברסיטאות בטהרן ובקום.

לפני המהפכה האיראנית ב-1979 התנגד בהשתי לשלטון שושלת פהלווי. השלטונות של הממלכה האיראנית הוציאו נגדו מספר צווי הגבלות נסיעה על היותו פעיל נגד שלטון השאה והוא אף נעצר.

לאחר המהפכה ייצג את מחוז פארס בפרלמנט האיראני במשך שתי קדנציות. הוא היה נשיא אוניברסיטת קום משנת 2010 עד 2013 לאחר מותו של האייתוללה חוראמאבאדי. הוא ייצג את פארס במועצת המומחים מאז 1998. מאז 2014, הוא גם האימאם של תפילת יום שישי במיאן דה, פאסה.

## קישורים חיצוניים

## הערות שוליים

קטגוריה:אנשי דת מוסלמים איראנים
קטגוריה:אנשי דת מוסלמים שיעים
קטגוריה:איראנים אנטי-אמריקאים
קטגוריה:איראנים אנטי-ציונים
קטגוריה:פוליטיקאים איראנים
קטגוריה:איראנים שנולדו ב-1935
חסן שריעתי ניאסר

**חסן שריעתי ניאסר** (בפרסית: حسن شریعتی نیاسر; נולד ב-21 במרץ 1933) הוא אייתוללה ופוליטיקאי איראני שהיה חבר במועצת המומחים האיראנית, וייצג את פרובינציית אספהאן בקדנציה הרביעית שלה.

## ביוגרפיה
ניאסר נולד בניאסר, עיר בפרובינציית אספהאן למשפחה דתית. בילדותו למד בבית הספר "גוזר באבא ואלי" בכאשאן, ולאחר מכן יצא לאראכ כדי להתחיל את לימודי האסלאם.

לאחר שסיים את לימודי היסוד שלו באראכ, ניאסר עבר להתגורר בקום כדי ללמוד בסמינר קום. הוא למד שיעורים מתקדמים, שם השלים את רמת הדרסה חריג' (לימודי אסלאם ברמה מתקדמת). במהלך שהותו בקום, הוא השתתף בשיעורים של כמה מלומדים בולטים ובהם מוסא א-סדר, מוחמד סדוקי, מורטזה מוטהארי, לקאני רשטי, מירזה ג'וואד תבריזי, עלי משקיני והשייח' עבדול ג'וואד סאדי ג'בל אמל. הוא למד פיקה מרוחאללה חומייני, מוחמד תגי בורוג'רדי, מורטזה הארי יזדי ומירזה אבולפזל זהדי. הוא למד פילוסופיה אסלאמית ופרשנות הקוראן אצל מוחמד חוסיין טבאטבאי. הוא שהה במשהד כדי ללמוד שם זמן קצר אצל שייח' האשם קזוויני, ובנג'ף אצל מוחמד האדי מילאני.
הוא התמודד בבחירות לכינוס החמישי של מועצת המומחים אך לא הצליח להיבחר.

## הערות שוליים

קטגוריה:אנשי דת מוסלמים איראנים
קטגוריה:אנשי דת מוסלמים שיעים
קטגוריה:איראנים אנטי-אמריקאים
קטגוריה:איראנים אנטי-ציונים
קטגוריה:איראנים שנולדו ב-1933
קטגוריה:פוליטיקאים איראנים
אליפות אירופה באתלטיקה 2024

**[[אליפות אירופה באתלטיקה]]** ה-26 נערכה ברומא שבאיטליה, בין ה-7 ביוני ל-12 ביוני 2024.

## מדינות משתתפות
48 מדינות השתתפו באליפות ומספר המשתתפים הכולל (גברים ונשים) היה 1559 אתלטים, מתוכם 798 גברים ו-761 נשים.

* **במודגש - המארחת**

## האתלטיות המצטיינות
* **[[נדיה באטוקלטי]]** () זכתה בשתי מדליות זהב אישיות בריצת 5000 מטר ובריצת 10,000 מטר.
* דינה אשר-סמית' () זכתה בשתי מדליות זהב בריצת 100 מטר ובריצת שליחות 4x100 מטר.
* פמקה בול () זכתה בשתי מדליות זהב בריצת 400 מטר משוכות ובריצת שליחות 4x400 מטר.

## האתלטים המצטיינים
* **[[יקוב אינגבריגטסן]]** () זכה בשתי מדליות זהב אישיות בריצת 1500 מטר ובריצת 5000 מטר.
* מרסל ג'ייקובס () זכה בשתי מדליות זהב בריצת 100 מטר ובריצת שליחים 4x100 מטר.
* אלכסנדר דום () זכה בשתי מדליות זהב בריצת 400 מטר ובריצת שליחים 4x400 מטר.

## תוצאות הנשים
### מסלול

### שדה

## תוצאות הגברים
### מסלול

### שדה

### ריצת שליחים 4x400 מטר משולב (2 אתלטיות ו-2 אתלטים)

* (*) רצו בשלב המוקדמות וזכו במדליה.

## טבלת המדליות

## קישורים חיצוניים

* 

## הערות שוליים

2024
קטגוריה:2024 בספורט
קטגוריה:רומא: תחרויות ספורט
קטגוריה:איטליה: אתלטיקה
קטגוריה:2024 באיטליה
Spettacolare

"**Spettacolare**" (בעברית: "**מרהיב**") הוא שיר שהוקלט על ידי הזמר האיטלקי מניני. הוא יצא לאור ב-7 בפברואר 2024 בהוצאת חברת התקליטים קולומביה רקורדס, כסינגל מתוך אלבום הבכורה שלו, *Spettacolare*.

השיר הגיע למקום ה-33 במצעד הסינגלים האיטלקי.

## רקע וכתיבה
השיר נכתב על ידי המבצע, ג'ובאני פולקס, מריה פרנצ'סקה ורוברטו ויליאן גוגלילמה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.2 מיליון השמעות.

"Spettacolare" היה שירו של מניני לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-26.

## וידאו קליפ
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-2.4 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת קולומביה רקורדס
2018 בממלכה המאוחדת

**[[2018]] ב[[הממלכה המאוחדת של בריטניה הגדולה וצפון אירלנד|ממלכה המאוחדת]]** היא השנה בה הממלכה המאוחדת חגגה 217 שנה מיום היווסדה.

## הנהגה
* מונרך - המלכה אליזבת השנייה
* ראש ממשלה - תרזה מיי (המפלגה השמרנית הבריטית)

## אירועים בולטים
180px|ממוזער|חתונת הנסיך הארי ומייגן מרקל
* 4 במרץ – הסוכן הכפול הרוסי לשעבר סרגיי סקריפאל ובתו יוליה הורעלו בפומבי באמצעות גז עצבים בעיר סולסברי. הם פונו לבית החולים במצב אנוש יחד עם שוטר שהיה הראשון שהגיע למקום. חצי שנה לאחר ההרעלה, פרסמה בריטניה שהחשודים בהרעלה הם שני רוסים, אלכסנדר פטרוב ורוסלן בושירוב, והוציאה נגדם צו מעצר אירופי.
* 19 במאי – חתונתם המלכותית של הנסיך הבריטי הנסיך הארי מווילס והשחקנית האמריקנית מייגן מרקל בכנסיית ג'ורג' הקדוש שבטירת וינדזור.

## נולדו
* 23 באפריל – הנסיך לואי מוויילס, הרביעי בסדר הירושה לכתר הבריטי

## נפטרו
**([[:קטגוריה:בריטים שנפטרו ב-2018]])**
[ממוזער|120px|[סטיבן הוקינג]]
* 9 במרץ – ג'ון סלסטון, ביולוג בריטי, חתן פרס נובל לפיזיולוגיה או לרפואה (נולד ב-1942)
* 14 במרץ – סטיבן הוקינג, אסטרופיזיקאי ותאורטיקן אנגלי (נולד ב-1942)
* 4 באפריל – ריי וילקינס, כדורגלן ומאמן כדורגל אנגלי (נולד ב-1956)
* 20 באפריל – רוי בנטלי, כדורגלן אנגלי (נולד ב-1924)
* 15 במאי – ריי וילסון, כדורגלן אנגלי (נולד ב-1934)
* 9 ביולי – אוליבר נאסן, מלחין ומנצח בריטי (נולד ב-1952)
* 20 בנובמבר – אהרון קלוג, כימאי וביופיזיקאי יהודי-בריטי, חתן פרס נובל לכימיה (נולד ב-1926)
* 24 בנובמבר – ניקולס רוג, במאי קולנוע בריטי (נולד ב-1928)
* 22 בדצמבר – ג'רמי אשדאון, פוליטיקאי בריטי אשר שימש כמנהיג המפלגה הליברל-דמוקרטית וכמושל הבינלאומי של בוסניה-הרצגובינה (נולד ב-1941)
* 28 בדצמבר – ג'ון ויטפילד, שחקנית אנגלייה (נולדה ב-1925)
* 28 בדצמבר – פיטר היל-ווד, איש עסקים בריטי ששימש כיושב-ראש מועדון הכדורגל ארסנל (נולד ב-1936)

## קישורים חיצוניים

## הערות שוליים

הממלכה המאוחדת
*
הממלכה המאוחדת
מרגיש כמו אהבה

"**מרגיש כמו אהבה**" הוא המיני-אלבום החמישי של המוזיקאי הישראלי מרגי, והשלישי שלו בשפה העברית. המיני-אלבום יצא בהפתעה לאור ב-5 ביוני 2024 תחת הוצאת חברת גאגא בוקינג.

## רקע והפצה
מאז שנת 2022, מרגי עובד על קריירה בינלאומית בהדרכת חיים סבן.

השירים במיני-אלבום נכתבו בדצמבר 2023 והושפעו מתקופת הנעורים של מרגי וממלחמת חרבות ברזל. גם בת זוגו, אנה זק, ומערכת היחסים שלהם השפיעו על הפרויקט.

ב-5 ביוני 2024, מרגי הוציא את המיני-אלבום, הראשון שלו בעברית מאז "לא להיות לבד" שיצא לאור באוקטובר 2021, לאחר תקופה של התמקדות במוזיקה לקהל האמריקאי עם המיני-אלבום האחרון שלו, ''Shadows Of Blue'', שיצא רק חודש לפני כן. עם צאת המיני-אלבום, השיר "רעידת אדמה" יצא כסינגל שיווקי לתחנות הרדיו, ונכנס לפלייליסט גלגלצ.

## הרכב
המיני-אלבום הופק על ידי ג'ורדי כולל שיתופי פעולה עם אמנים ויוצרים שונים, כמו סטטיק ואגם בוחבוט בשירים "פירוטכניקה" ו"מי ירפא", בהתאמה. בנוסף, יסמין מועלם ואסף אמדורסקי השתתפו באלבום ככותבים.

שיר הנושא של המיני-אלבום, "מרגיש כמו אהבה", נכתב והולחן על ידי מרגי, ג'ורדי, אסף אמדורסקי ורון ביטון. הוא מתמקד ברגשות של אהבה חדשה ותקווה לאחר תקופה קשה. שיר נוסף, "נצלול", מדבר על העצמה ותקווה לימים טובים יותר. הוא נוצר על ידי מרגי, ג'ורדי, רון ביטון וצליל קליפי. השיר "רעידת אדמה", שכתבו מרגי, ג'ורדי, יובל מעין ומאי ספדיה, דן בהתמודדות עם משברים עם תקווה לעתיד.

אנה זק, בת זוגו של מרגי, לא משתתפת באלבום, אבל יש שיר שמוקדש לה בשם "הזוהר הצפוני": .

## רשימת רצועות
כל הרצועות הופקו על ידי ג'ורדי.

## קישורים חיצוניים

## הערות שוליים

קטגוריה:אלבומי מרגי
קטגוריה:אלבומי הפתעה
קטגוריה:מיני-אלבומים בעברית
קטגוריה:אלבומים שהופקו על ידי ג'ורדי
קטגוריה:אלבומי חברת גאגא בוקינג
מיסטר ריין

**מתייה בלארדי** (באיטלקית: **Mattia Balardi**; נולד ב-19 בנובמבר 1991), ידוע בשם הבמה **מיסטר ריין**, הוא זמר, ראפר ומפיק מוזיקלי איטלקי.

## ביוגרפיה
בלארדי נולד בדסנזאנו דל גארדה. בשנת 2011 הוציא את המיקסטייפ הראשון שלו, *Time 2 Eat*. בשנת 2013 השתתף יחד עם הראפר אוסו, בעונה השביעית של תחרות השירה *X Factor Italia*. הצמד הגיע עד לשלב בתי השופטים, שם הודח. לאחר מכן הוגרל להתחרות בשלב "גלגל ההצלה" על מקום בשלב ההופעות החיות. אולם ידו לא הייתה על העליונה, והצמד הפסיד לרוברטה פומפה.

בינואר 2014 יצא בלארדי לסיבוב הופעות בערים גדולות ברחבי איטליה. ב-12 במאי 2015 הוציא את אלבום הבכורה שלו, *Memories*, לאור. על מנת לקדמו פרסם קודם לכן את הסינגל "Tutto quello che ho". היצירה מורכבת משש עשרה רצועות. בין השירים נמנה "Carillon", שב-2018 קיבל מאיגוד תעשיית ההקלטות האיטלקי תואר פלטינה כפולה. ב-2 ביוני 2016 יצא השיר "Supereroe". האיגוד התעיד אותו בתואר זהב לאחר שנמכר בכ-50,000 עותקים ברחבי המדינה.

ב-5 בינואר 2018 הוציא את הסינגל הראשון מתוך אלבומו השני, "Ipernova". האלבום המלא, *Butterfly Effect*, יצא ב-26 בינואר. ב-21 בספטמבר פורסמה מהדורה מחודשת של היצירה בשם *Butterfly Effect 2.0*, המכילה ארבע רצועות בונוס.

בלארדי היה אחד משלושים האמנים שהתחרו בפסטיבל סן רמו 2023, הקדם האיטלקי לאירוויזיון 2023, שהתקיים בליברפול שב. שירו לתחרות, "Supereroi", סיים בערב הגמר במקום השלישי. הוא השתתף בתחרות העוקבת עם השיר "Due altalene", שהגיע למקום ה-17.

## דיסקוגרפיה
### אלבומי אולפן

### מיקסטייפים

## קישורים חיצוניים

## הערות שוליים

קטגוריה:מפיקים מוזיקליים איטלקים
קטגוריה:ראפרים איטלקים
קטגוריה:משתתפי פסטיבל סן רמו 2023
קטגוריה:משתתפי פסטיבל סן רמו 2024
קטגוריה:איטלקים שנולדו ב-1991
מאיר שמעוני

**מאיר שמעוני** (נולד ב-10 בנובמבר 1955) הוא מנכ"ל משרד החינוך.

## ביוגרפיה
נולד בבת ים וגדל בנתניה. למד בבית ספר יסודי "ראשונים" ובתיכון "חשמונאים" בבת ים.

התגייס לצה"ל בשנת 1974. השתחרר בדרגת סגן אלוף.

כיהן כמנהל בית הספר התיכון ברנקו וייס בבית שמש, ובהמשך הקים וניהל את רשת בתי הספר של "ברנקו וייס".
שימש כראש מינהל חינוך ותרבות בעיריית מודיעין מכבים רעות וכדירקטור בחברה למתנ"סים.

בשנת 2007 נבחר למנהל מחוז ירושלים במשרד החינוך. בהמשך מונה גם כממונה על מחוז העיר ירושלים.

ב-2013 הקים שמעוני את המחוז החרדי במשרד החינוך וניהל אותו במשך 3 שנים, במקביל לתפקידו כמנהל מחוז ירושלים.

ביולי 2023, עם התפטרותו של מנכ"ל משרד החינוך אסף צלאל, מונה לממלא מקומו במשך כחצי שנה.

ב-18 בדצמבר 2023 מינה שר החינוך, יואב קיש, את שמעוני למנכ"ל משרדו.

שמעוני בעל תואר BA בלימודי ארץ ישראל והמזרח התיכון מטעם אוניברסיטת חיפה ותעודת MSC במנהל עסקים מטעם אוניברסיטת בן-גוריון. כמו כן, הוא בוגר קורס דירקטורים מטעם אוניברסיטת בר-אילן ובעל תעודה בניהול משאבי אנוש מטעם הטכניון.

## חיים אישיים
נשוי ואב לשניים. מתגורר במודיעין.

## קישורים חיצוניים

* מאיר שמעוני, באתר משרד החינוך
* 
* 

## הערות שוליים

קטגוריה:אנשי חינוך ישראלים
קטגוריה:מנהלים ישראלים
קטגוריה:מנכ"לי משרד החינוך
קטגוריה:בוגרי תיכון חשמונאים (בת ים)
קטגוריה:סגני-אלופים בצה"ל
קטגוריה:בוגרי אוניברסיטת חיפה
קטגוריה:מודיעין-מכבים-רעות: אישים
קטגוריה:ישראלים שנולדו ב-1955
הבחירות הכלליות בדרום אפריקה (2024)

**הבחירות הכלליות נערכו ב[[דרום אפריקה]]** ב-29 במאי לבחירת אספה לאומית חדשה (הכוללת ב-400 מושבים) וכן לבית המחוקקים המחוזיים בכל הפרובינציות. אלו היו הבחירות הכלליות השביעיות שנערכו מאז סוף עידן האפרטהייד ב-1994.

התמיכה בקונגרס הלאומי האפריקאי (ANC) ירדה משמעותית בבחירות אלה; ה-ANC נותרה המפלגה הגדולה ביותר אך איבדה את הרוב הפרלמנטרי שהחזיקה בו מאז הבחירות שלאחר האפרטהייד ב-1994. הברית הדמוקרטית מהמרכז הגיעה למקום השני. למקום השלישי הגיעה מפלגת השמאל-פופוליסטית uMkhonto we Sizwe (MK), בראשות הנשיא לשעבר ג'ייקוב זומה.

תאריך הבחירות הוכרז על ידי הנשיא המכהן סיריל רמפוזה ב-20 בפברואר. אחוז ההצבעה עמד על כ-58.64% בלבד, והוא הנמוך ביותר מאז 1994.

## תוצאות

## קישורים חיצוניים

## הערות שוליים

קטגוריה:דרום אפריקה: פוליטיקה
קטגוריה:בחירות 2024
קטגוריה:2024 באפריקה
הבחירות לפרלמנט האירופי 1979

**הבחירות ל[[הפרלמנט האירופי|פרלמנט האירופי]] ב-[[1979]]** היו סדרה של בחירות לפרלמנט שנערכו בכל תשע המדינות שהיו חברות ברותה העת בקהילה הכלכלית האירופית. הן היו הבחירות האירופיות הראשונות שהתקיימו ביבשת, שאפשרו לאזרחים לבחור 410 חברי פרלמנט, וגם הבחירות הבינלאומיות הראשונות בהיסטוריה.

מושבים בפרלמנט הוקצו למדינות לפי אוכלוסייתן, ובמקרים מסוימים חולקו למחוזות בחירה, אך החברים כיהנו מטעם קבוצות פוליטיות.

אמנת רומא שייסדה את הקהילה האירופית קבע שהפרלמנט האירופי חייב להיבחר בבחירות כלליות באמצעות שיטת הצבעה משותפת. מועצת האיחוד האירופי הייתה אחראית על הקמת הבחירות אך היא התמהמהה. באופן זמני חברי הפרלמנט האירופי מונו על ידי הפרלמנט הלאומי שלהן.בסופו של דבר במהלך שנות ה-70 הוחלט לקיים בחירות. סוגיית שיטת ההצבעה המשותפת נותרה ללא הכרעה, ועד היום שיטות ההצבעה משתנות בין המדינות, אם כי כולן השתמשו בסוג כלשהו של ייצוג יחסי מאז 1999.

אחוז ההצבעה הממוצע היה 63%. שיעור ההצבעה הנמוך ביותר היה בבריטניה עם 32.2%, ובכל השאר המדינות אחוז ההצבעה עמד כל יותר מ-50% (מלבד דנמרק). מלבד בלגיה ולוקסמבורג, שבהן חלה חובת הצבעה, אחוז ההצבעה הגבוה ביותר היה באיטליה עם 84.9%.

## חלוקת המושבים לפי מדינות
* צרפת - 81
* איטליה - 81
* מערב גרמניה - 81
* הממלכה המאוחדת - 81
* הולנד - 25
* בלגיה - 24
* דנמרק - 16
* אירלנד - 15
* לוקסמבורג - 6

## תוצאות
* מפלגת הסוציאליסטים האירופאים - 113 מושבים
* מפלגת העם האירופית - 107 מושבים
* האירופים השמרנים - 64 מושבים
* הסיעה הקומוניסטית - 44 מושבים
* הברית הליברלית-דמוקרטית - 40 מושבים
* הפרוגרסיביים הליברלים - 22 מושבים
* אחרים ועצמאיים - 20 מושבים

## קישורים חיצוניים

## הערות שוליים

1979
קטגוריה:1979 בפוליטיקה
הבחירות לפרלמנט האירופי 1984

**הבחירות לפרלמנט האירופי ב-[[1984]]** היו הבחירות השניות לפרלמנט האירופי (לאחר הבחירות הראשונות ב-1979) והרחבת הקהילה האירופית ב-1981, ולראשונה כללו גם את יוון. בחירות אלו היו האחרונות לפני הצטרפותן של ספרד ופורטוגל ב-1986. בבחירות אלו נבחרו כ-434 נציגים, לעומת 410 בבחירות הקודמות (לאור הצטרפותה של יוון ו-24 נציגיה).

בבחירות אלו התחזק המרכז-שמאל והימין על חשבון השמאל הקיצוני והמרכז-ימין. אחוז ההצבעה הכולל ירד ל-61% (לעומת כ-63% ב-1979).

## תוצאות סופיות

## קישורים חיצוניים

קטגוריה:1984 בפוליטיקה
1984
BEAM

ממוזער|250px|מראה המודול
ממוזער|שמאל|250px|מודול כחלק של תחנת החלל
**BEAM** (באנגלית: **Bigelow Expandable Activity Module (BEAM) **) הוא מודול של תחנת החלל הבין-לאומית. זה מודול מתנפח ששוגר לחלל בשנת 2016 וחובר למודול "טרנקוויליטי". בתחילה היה מתוכנן שהוא יהיה בניצול שנתיים. לאור ההצלחה שימוש הוארך עד לשנת 2028.

המודול נבנה על ידי ביגלו אירוספייס ואחרי סגירת החברה עבר לנאס"א.

## היסטוריה
רעיון לבניית מודולים מתנפחים הועלה על ידי נאס"א בשנות ה-60 של המאה ה-20. לאחר סגירת הפרויקט חברת ביגלו אירוספייס רכשה מנאס"א פטנטנים בנושא ושיגרה לחלל מספר יחידות ניסוי.

בשנת 2010 נאס"א חידשו פעילות בנושא ובשנת 2012 נחתם חוזה לבניית המודול. הכוונה הייתה לשגר את המודול בשנת 2015.

התכנון היה לשגר את המודול בחללית מטען דרגון C110 במשימה SpaceX CRS-8. השיגור נדחה מספטמבר 2015 לאפריל 2016. באותה עת בתחנת החלל פעלה משלחת מס' 47 לתחנת החלל הבין-לאומית והם עסקו בקליטת המודול החדש. ב-16 באפריל 2016 בעזרת זרוע רובוטי קנדארם2 מודול הוצא מתא המטען של חללית דרגון. ב-26 במאי בוצע ניסיון ניפוח ראשון שהופסק לאחר שעתיים. ב-28 במאי החל ניסיון שני שהסתיים בהצלחה לאחר 7 שעות. ב-6 ביוני ג'פרי ויליאמס ואולג סקריפוצ'קה פתחו את הפתחים ולראשונה נכנסו לתוך המודול החדש.

מטרת המודול היא לאחסן פריטים קטנים ולהיות מקום להתקנת ציוד מדעי שונה. כמו כן הוא מנוצל לקבלת ניסיון עם מודולים מתנפחים במטרה לנצל את הניסיון הנצבר בעתיד.

הנפח הפנימי הוא 16 מ"מ. לאור הניסיון החיובי הוחלט להאריך ניצול המודול עד לשנת 2028 לפחות.

צוות תחנת החלל נכנס לתוך המודול 3–4 פעמים בשנה בהתאם לצרכים.

## קישורים חיצוניים

* על המודול באתר נאס"א
* תיאור באתר היצרן
* סרטון התקנת המודול

קטגוריה:ערכים שבהם תבנית בריטניקה אינה מתאימה
קטגוריה:רכיבי תחנת החלל הבין-לאומית
ארנון זמורה

250px|ממוזער|שמאל|גשר מבצע ארנון (גשר המיתרים) בפתח תקווה
**אַרְנוֹן זְמוֹרָה** (8 בספטמבר 1987, י"ד באלול ה'תשמ"ז – 8 ביוני 2024, ב' בסיוון ה'תשפ"ד) היה לוחם וקצין ימ"מ ישראלי שנהרג במבצע זרעי קיץ לחילוץ חטופים ישראלים מרצועת עזה במהלך מלחמת חרבות ברזל. לאחר מותו הוחלט לקרוא למבצע החילוץ "מבצע ארנון", על שמו.

## ביוגרפיה
ארנון זמורה גדל במוצא עילית, בן לראובן ורותי, ולו שתי אחיות ואח. הוא למד בבית ספר יסודי עין הרים ובתיכון הראל במבשרת ציון, ולאחר מכן הוא התגייס לחטיבת גולני ושירת ביחידת אגוז ארבע שנים כלוחם קומנדו ומדריך לוחמה בבית הספר לקומנדו של היחידה. לאחר שחרורו מצה"ל הוא עשה קורס צניחה והתחיל לעסוק בצניחה חופשית, ובזמן שהותו באוסטרליה התמחה בכך, חזר לתקופה קצרה ונסע לארצות הברית, שם המשיך להתמקצע בצניחה חופשית. עם חזרתו לישראל עבד והדריך בספורט צניחה חופשית.

בשנים 2012–2015 למד באוניברסיטת תל אביב לתואר ראשון בפילוסופיה ולימודי מזרח אסיה ובמסגרת זו למד סינית. ב-2016 התגייס למשטרת ישראל. הוא עבר בהצלחה את הגיבוש לימ"מ והצטרף ליחידה, בה היה פעיל במגוון תפקידים כגון מפקד צוות והשתתף בפעילויות רבות כלוחם מצטיין.

### במלחמת חרבות ברזל
בבוקר טבח שבעה באוקטובר היה בין הראשונים שהוקפצו לזירות הלחימה עם צוות טקילה של הימ"מ והשב"כ. בקרב צומת יד מרדכי הרגו הוא וצוותו מעל 30 מחבלי נוח'בה למרות נחיתות מספרית, ובלמו את התקדמותם צפונה לערים נוספות. כמפקד חתר זמורה למגע עם צוותו בקרב של מעל שלוש שעות, לאחר מכן על פי פקודות וצורך המשיכו לשדרות, למוצב נחל עוז ולקיבוץ בארי.

ב-8 ביוני 2024 פיקד זמורה על צוות של לוחמים שפשטו על מבנה במחנה הפליטים נוסייראת ברצועת עזה במטרה לחלץ שלושה מתוך ארבעה חטופים ישראלים שהוחזקו שם בידי ארגון הטרור חמאס. הוא נפצע קשה, פונה לבית החולים תל השומר, ובהמשך נקבע מותו. זמורה היה הלוחם היחיד שנהרג במבצע, שהסתיים בחילוצם המוצלח של ארבעת החטופים. לאחר מותו הועלה לדרגת רב-פקד, והובא לקבורה בחלקת המשטרה בבית הקברות הצבאי בהר הרצל. זמורה הוא החלל ה-11 מהימ"מ במלחמת חרבות ברזל.

היה נשוי למיכל (לבית ברונשטיין), קלינאית תקשורת ומומחית לגיל הרך, ואב לשניים. המשפחה התגוררה במושב שדה דוד שבחבל לכיש.

## הנצחה
לאחר מותו סוכם על ידי הרמטכ"ל ומפקד הימ"מ כי המבצע בו נפל, אשר נקרא תחילה "זרעי קיץ", ייקרא על שמו "**מבצע ארנון**". ההחלטה אושרה יום לאחר מכן בישיבת הממשלה. זמן קצר לאחר נפילתו פרסם הסופר אריה קרישק לזכרו את "המנון לארנון".

בפתח תקווה שונה שמו של "גשר המיתרים" ל"גשר מבצע ארנון". בעפולה נקרא רחוב הכניסה לעיר בשם "רחוב מבצע ארנון" על שמו.
ממוזער|גן זיכרון לזכר רפ"ק ארנון זמורה
במושב שדה דוד הוקם על ידי התושבים גן זיכרון לזכר רפ"ק ארנון זמורה. הגן הוקם בשכונה שהיה שותף בהקמתה, ובו כתובים דברים לזכרו.

באריאל הוקם בית ספר "עתיד ארנון אריאל", שנקרא על שם מבצע ארנון הקרוי על שמו.

## לקריאה נוספת
* אודי בן סעדיה, **איש אשר רוח בו - סיפור חייו ומותו של לוחם הימ"מ רב-פקד ארנון זמורה**, כנרת, זמורה, דביר, 2025.

## קישורים חיצוניים

* 

## הערות שוליים

קטגוריה:לוחמי הימ"מ
קטגוריה:משטרת ישראל במלחמת חרבות ברזל
קטגוריה:חללי מלחמת חרבות ברזל
קטגוריה:חללי משטרת ישראל
קטגוריה:בוגרי תיכון הראל (מבשרת ירושלים)
קטגוריה:מוצא עילית: אישים
קטגוריה:מועצה אזורית לכיש: אישים
קטגוריה:אנשי המושב
קטגוריה:אישים הקבורים בחלקת המשטרה בהר הרצל
קטגוריה:ישראלים שנולדו ב-1987
קטגוריה:ישראלים שנפטרו ב-2024
PI-RADS מערכת דיווח ונתונים בדימות ערמונית

**PI-RADS** הוא ראשי תיבות של Prostate Imaging Reporting and Data System, מערכת דיווח ונתונים בדימות ערמונית, המגדירה סטנדרטים של שירות קליני באיכות גבוהה לדימות תהודה מגנטית רב-פרמטרית (mpMRI), כולל יצירת התמונות ואופן הדיווח עליהן.

## רקע
בשנת 2007, קבוצת העבודה הבינלאומית ל-MRI ערמונית של קרן AdMeTech  כינסה את המומחים העולמיים המרכזיים, כולל חברי האגודה האירופית לרדיולוגיה אורוגניטלית (ESUR) והאגודה האמריקאית לרדיולוגיה (ACR). במרץ 2009 בווינה הקימה ESUR ועדת MRI ערמונית, במטרה לייצר סטנדרטים מינימליים ומקסימליים לרכישה ודיווח של MRI של הערמונית. סטנדרטיזציה זו נתמכה על ידי תוצאות פגישת קונצנזוס בלונדון בדצמבר 2009 .

ד"ר ברנץ פרסם בדצמבר 2011 עם ועדת MRI הערמונית של ESUR את גרסת ה-PI-RADS הראשונה (v.1)  בעקבות יוזמה זו, ה-ACR, ה־ESUR וקרן AdMeTech הקימו ועדת היגוי משותפת, ובשנת 2016 פרסמו גרסה שנייה של PI-RADS (v.2).  מאמר זה קידם את קבלתו של MRI של הערמונית על ידי אורולוגים ואף זכה בפרס "המאמר המדעי הקליני הטוב ביותר לשנת 2016 בעיתון European Urology. בשנת 2019 פרסמה ועדת ההיגוי של PI-RADS גרסה מעודכנת: PI-RADS v2.1. 

## מַטָרָה
מטרת MRI של הערמונית באמצעות PI-RADS היא להעריך את הסיכון לסרטן ערמונית בעל משמעות קלינית. יתר על כן, מערכת PI-RADS v2 נועדה לתקנן וליצור אחידות גם ברכישת התמונות של MRI של הערמונית.

## ביצועים
מחקרים שונים השוו את הביצועים החיזויים של PI-RADS v1 לאיתור סרטן ערמונית משמעותי מול תוצאות ביופסיה מונחית תמונה ו/או דגימות של כריתת ערמונית. במאמרים משנת 2015 ב-Journal of Urology דיווח תומפסון על זיהוי MRI רב-פרמטרי של סרטן ערמונית משמעותי בעל רגישות של 96%, סגוליות של 36%, ערך ניבוי שלילי וערך ניבוי חיובי של 92% ו-52%; כאשר בוצע ניתוח רב משתנים שכלל את PI-RADS יחד עם משתנים נוספים (PSA, בדיקת פי הטבעת באמצעות אצבע, נפח הערמונית, גיל המטופל) השתפר הדיוק שנמדד בשטח מתחת לעקומה (AUC) מ-0.776 ל-0.879, p<0.001.  מאמר דומה ב־European Radiology מצא שכאשר בוצעה קורלציה להיסטופתולוגיה, PI-RADS v2 זיהה נכון 94-95% ממוקדי סרטן הערמונית שנפחם מעל 0.5 מ"ל, אך היה מוגבל להערכת גידולים קטנים יותר, גם אם משמעותיים קלינית.  יישומים אחרים שעבורם PI-RADS עשוי להיות שימושי כוללים חיזוי של הפסקת מעקב פעיל אצל מטופלים עם גידול שנחשב בסיכון נמוך עקב התקדמות/תוקפנות הגידול,  זיהוי של השתרעות של סרטן מחוץ לערמונית,  ומידע משלים כאשר שוקלים האם לבצע ביופסיה חוזרת של מטופלים עם היסטוריה של ביופסיה שלילית קודמת. .

PI-RADS v2 נועד לשפר זיהוי, אפיון וריבוד סיכונים אצל מטופלים עם חשד לסרטן הערמונית במטרה לקבל החלטות טיפול טובות יותר, תוצאות משופרות ודיווח פשוט יותר.

## הערות שוליים

קטגוריה:רדיולוגיה
קטגוריה:דימות תהודה מגנטית
קטגוריה:דימות רפואי
קטגוריה:אורולוגיה
קלוויד

**קלוויד** (בוולשית: **Clwyd**) הוא אזור, מחוז מנהלי לשעבר, וכיום מחוז שמור המתפרס על פני צפון-מזרח ויילס.

המחוז נוסד בשנת 1974 על ידי חיבור המחוזות ההיסטוריים פלינטשייר ודנבישייר. בשנת 1996 המחוז פוצל לפלינטשייר, דנבישייר, רקסהאם וקונווי, בעוד שקלוויד נותר כמחוז שמור עם גבולות מעט יותר מורחבים. שם האזור והמחוז נובע מנהר הקלוויד העובר במרכזו (שנתן את שמו גם לעמק ולרכס הרי קלוויד), מקור השם בוולשית תיכונה "Clwyt" שמשמעה "מחסום" או "חַיִץ".

## גאוגרפיה
מכיוון צפון המחוז שוכן לחופי הים האירי ושפך נהר הדי, מכיוון הוא גובל באנגליה במחוזות צ'שייר ושרופשייר, מדרום במחוז פוויס וגוויניד' ממערב.

בעוד שחלקו הצפוני והצפון-מזרחי של המחוז מאופיין במישור חוף ואזורים שטוחים יותר, שאר המחוז מאופיין בשטח הררי. בפינה הצפון-מזרחית של קלוויד נמצא שפך נהר הדי ואזור יחסית יותר מיושב ומתועש (שכולל את פלינט, מולד ודי סייד), לאורך רצועת החוף הצפונית מצויים מספר עיירות תיירות ונופש (בהם פרסטטין, ריל, ל'אנדידנו וקונווי), בעוד כל חלקו הפנימי ההררי יותר של המחוז כולל התיישבות מועטה יותר עם מספר עיירות בהן רית'ין, ל'אנגול'ן ובטווס-אי-קוייד.

בתחומי מחוז קלוויד נמצא אזור יופי טבעי יוצא דופן רכס קלוויד ועמק הדי והדופן המערבית של המחוז נמצא בפארק הלאומי סנודוניה.

## קישורים חיצוניים

* אתר תיירות הסוקר אתרים ברחבי קלוויד.
* אתר תיירות הסוקר מסלולים ואתרים נבחרים בקלוויד.

*
קטגוריה:ויילס: מחוזות
יורודיסקו

**יורודיסקו** (באנגלית: **Eurodisco**; מאוית גם כ**יורו דיסקו** או **יורו-דיסקו**) הוא ז'אנר של מוזיקת דאנס אלקטרונית שהתפתח מדיסקו באמצע שנות ה-70, המשלב אלמנטים של יורופופ ורוק בצליל אלקטרוני. הז'אנר התפתח כאשר מפיקים ומוזיקאים אירופאים, במיוחד ג'ורג'ו מורודר, מארק סרון ופרנק פאריאן, התאימו מוזיקת דיסקו אמריקאית על ידי שילוב השפעות פופ אירופאיות וטכנולוגיות מוזיקליות חדשות עדכניות, כגון סינתיסייזרים ותופים אלקטרוניים.

יצירות רבות של יורודיסקו כוללות מילים המושרות באנגלית, על אף שלעיתים קרובות הזמרים חולקים שפת אם שונה. בנוסף, הז'אנר נחשב לאחד המוקדמים ביותר של מוזיקת דאנס אלקטרונית. כמו כן, הוא גרם להתפתחות ז'אנרים מאוחרים יותר של מוזיקה אלקטרונית כגון האוס, יורודאנס וטכנו.

נגזרות של יורודיסקו כוללות בדרך כלל את היורודאנס, כאשר תת-הז'אנרים הבולטים הם ספייס דיסקו של סוף שנות ה-70 והאיטלו דיסקו של תחילת שנות ה-80. הפופולריות של הז'אנר ירדה לאחר 1986 בהעדפה לרוק אלקטרוני ו-Hi-NRG, עם חזרה מסוימת של האיטלו דיסקו בסוף שנות ה-90.

קטגוריה:סגנונות מוזיקליים
קטגוריה:מוזיקה אלקטרונית
שער העונה בליגת העל

**שער העונה בליגת העל** הוא תואר שמוענק על ידי מנהלת הליגות לכדורגל לכדורגלן שהבקיע את השער המרהיב ביותר בליגת העל בעונה החולפת. רשימת המועמדים כוללת 10 מבקיעי שערים, והחל מעונת 2019/2020, נקבעת הבחירה בזוכה על פי שקלול של קולות זוכי העונות הקודמות והצבעות האוהדים באתר מנהלת הליגות.

## הזוכים

## ראו גם
* שער העונה בפרמייר ליג
## הערות שוליים

קטגוריה:ליגת העל בכדורגל
קטגוריה:פרסי ספורט ישראליים